CELEX: 62020TN0271
Language: sk
Date: 2020-05-08 00:00:00
Title: Vec T-271/20: Žaloba podaná 8. mája 2020 – JS/SRB

27.7.2020   
            
            
               SK
            
            
               Úradný vestník Európskej únie
            
            
               C 247/20
            
         
      Žaloba podaná 8. mája 2020 – JS/SRB
      (Vec T-271/20)
      (2020/C 247/30)
      Jazyk konania: angličtina
      
         Účastníci konania
      
      
         Žalobca: JS (v zastúpení: L. Levi a A. Champetier, advokátky)
      
         Žalovaná: Jednotná rada pre riešenie krízových situácií (SRB)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie zo 14. júna 2019, oznámené žalobcovi 17. júna 2019, ktorým sa zamieta jeho žiadosť o pomoc z 2. mája 2019,
               
            
                  —
               
               
                  zrušil v nevyhnutnom rozsahu aj rozhodnutie oznámené žalobcovi 29. januára 2020, ktorým bola zamietnutá jeho sťažnosť zo 14. septembra 2019,
               
            
                  —
               
               
                  uložil povinnosť nahradiť nemajetkovú ujmu, ktorá vznikla žalobcovi a ktorú možno ex aequo et bono ohodnotiť na 20 000 eur,
               
            
                  —
               
               
                  ďalej uložil povinnosť nahradiť jeho vyčíslenú a preukázanú majetkovú ujmu ohodnotenú na 77 408 eur,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 12a ods. 3 služobného poriadku a článku 2.1 politiky SRB prijatej rozhodnutím plenárneho zasadnutia SRB z 29. novembra 2017. (1)
                  
               
            
                  2.
               
               
                  Druhý žalobný dôvod je založený na porušení článku 24 služobného poriadku a článku 7.3 uvedenej politiky SRB.
               
            
                  3.
               
               
                  Tretí žalobný dôvod je založený na porušení povinnosti starostlivosti.
                  Pokiaľ ide o návrh na náhradu ujmy, žalobca sa dovoláva pochybenia, ktorého sa dopustila žalovaná, ujmy, ktorá mu vznikla, a súvislosti medzi pochybením a ujmou.
               
            
         (1)  Politika na ochranu ľudskej dôstojnosti a predchádzanie psychickému obťažovaniu a sexuálnemu obťažovaniu.